ประกาศกระทรวงสาธารณสุขประกาศกระทรวงสาธารณสุขฉบับที่ ๙๖ (พ.ศ. ๒๕๓๑)เรื่องหลักเกณฑ์การขอจัดตั้งสถานพยาบาลตามพระราชบัญญัติยาเสพติดให้โทษพ.ศ. ๒๕๒๒[๑] อาศัยอำนาจตามความในมาตรา๖ แห่งพระราชบัญญัติยาเสพติดให้โทษ พ.ศ. ๒๕๒๒ รัฐมนตรีว่าการกระทรวงสาธารณสุขออกประกาศไว้ ดังต่อไปนี้ข้อ๑ ในประกาศนี้สถานพยาบาลหมายความว่า สถานพยาบาลตามพระราชบัญญัติยาเสพติดให้โทษ พ.ศ. ๒๕๒๒คณะอนุกรรมการหมายความว่า คณะอนุกรรมการตรวจสถานพยาบาลซึ่งแต่งตั้งโดยคณะกรรมการควบคุมยาเสพติดให้โทษตามพระราชบัญญัติยาเสพติดให้โทษพ.ศ. ๒๕๒๒ข้อ๒ ผู้ใดประสงค์จะขอจัดตั้งสถานพยาบาลให้ยื่นคำขอตามประกาศนี้ข้อ๓ สถานพยาบาลที่อาจขอจัดตั้งได้มี ๓ประเภท ดังต่อไปนี้(๑)สถานพยาบาลที่บำบัดรักษาผู้เสพยาเสพติดให้โทษแบบผู้ป่วยนอกและหรือผู้ป่วยในขั้นเตรียมการ ขั้นถอนพิษยา ขั้นฟื้นฟูสมรรถภาพ และขั้นติดตาม(๒)สถานพยาบาลที่บำบัดรักษาผู้เสพยาเสพติดให้โทษแบบผู้ป่วยนอกและหรือผู้ป่วยในขั้นเตรียมการ และขั้นถอนพิษยา(๓)สถานพยาบาลที่บำบัดรักษาผู้เสพยาเสพติดให้โทษแบบผู้ป่วยนอกและหรือผู้ป่วยในขั้นฟื้นฟูสมรรถภาพ และขั้นติดตามข้อ๔ผู้ใดประสงค์จะขอจัดตั้งสถานพยาบาลตามข้อ ๓ (๑) (๒) หรือ (๓)ให้ยื่นคำขอพร้อมด้วยหลักฐานตามแบบ ส.ต. ๑ ท้ายประกาศนี้ข้อ๕ สถานพยาบาลที่จะขอจัดตั้งตามข้อ ๓(๑) หรือ (๒) ต้องมีคุณสมบัติดังต่อไปนี้(๑)เป็นสถานพยาบาลตามกฎหมายว่าด้วยสถานพยาบาลที่เป็นของส่วนราชการ รัฐวิสาหกิจหน่วยงานของรัฐ หรือสภากาชาดไทยหรือผู้ได้รับใบอนุญาตให้ตั้งสถานพยาบาลและมีผู้ได้รับใบอนุญาตให้ดำเนินการสถานพยาบาลตามกฎหมายว่าด้วยสถานพยาบาล(๒)มีสถานที่โดยเฉพาะสำหรับบำบัดรักษาผู้เสพยาเสพติดให้โทษมิให้ปะปนกับผู้ป่วยประเภทอื่น(๓)มีวัสดุอุปกรณ์ที่เหมาะสมและเพียงพอในการให้บริการบำบัดรักษาผู้เสพยาเสพติดให้โทษ(๔)มีบุคลากรเจ้าหน้าที่ที่เหมาะสมเพียงพอในการปฏิบัติงานและสามารถอยู่ปฏิบัติงานประจำตลอดเวลาทำการ(๕)สามารถให้การรักษาโรคแทรกซ้อนอันอาจเกิดขึ้นกับผู้ป่วยได้หรือส่งต่อผู้ป่วยที่มีโรคแทรกซ้อนไปรับการรักษายังสถานพยาบาลตามกฎหมายว่าด้วยสถานพยาบาลอื่นที่เหมาะสมได้ข้อ๖ ผู้ขอจัดตั้งสถานพยาบาลตามข้อ ๓(๓) ต้องมีคุณสมบัติ ดังต่อไปนี้(๑)มีอายุไม่ต่ำกว่า ๒๐ ปี(๒)มีความประพฤติเรียบร้อยไม่บกพร่องด้วยศีลธรรมอันดี(๓)ไม่เป็นบุคคลวิกลจริต หรือคนไร้ความสามารถหรือเสมือนไร้ความสามารถ(๔)มีทรัพย์สินหรือฐานะพอที่จะตั้งสถานพยาบาลได้(๕)จัดให้มีสถานที่ดำเนินการโดยเฉพาะสำหรับการฟื้นฟูสมรรถภาพผู้ติดยาเสพติดให้โทษมิให้ปะปนกับผู้ป่วยประเภทอื่น(๖)จัดให้มีวัสดุอุปกรณ์ที่เหมาะสมเพียงพอในการให้บริการฟื้นฟูสมรรถภาพกับผู้ป่วย(๗)จัดให้มีบุคลากรเจ้าหน้าที่ที่เหมาะสมและเพียงพอในการปฏิบัติงานและสามารถอยู่ปฏิบัติงานประจำตลอดเวลาทำการ(๘)จัดให้มีการใช้วิธีการฟื้นฟูสมรรถภาพที่เหมาะสมและถูกต้องตามหลักวิชาการที่กระทรวงสาธารณสุขกำหนด(๙)สามารถจัดส่งต่อผู้ป่วยที่มีโรคแทรกซ้อนไปรับการรักษายังสถานพยาบาลตามกฎหมายว่าด้วยสถานพยาบาลอื่นที่เหมาะสมได้ความใน(๑) (๒) และ (๓) มิให้ใช้บังคับในกรณีผู้ขอเป็นนิติบุคคลข้อ๗ การยื่นคำขอตามประกาศนี้สำหรับในเขตกรุงเทพมหานครให้ยื่นต่อกรมการแพทย์ สำหรับจังหวัดอื่นให้ยื่นต่อสำนักงานสาธารณสุขจังหวัดแห่งท้องที่ที่ขอจัดตั้งสถานพยาบาลเพื่อส่งให้กรมการแพทย์ดำเนินการต่อไปข้อ๘ให้ผู้ขอจัดตั้งสถานพยาบาลให้ความร่วมมือต่อคณะอนุกรรมการในกรณีดังต่อไปนี้(๑)มาชี้แจง แก้ไขเพิ่มเติม หรือให้ส่งเอกสารหรือหลักฐานที่เกี่ยวข้องเพื่อประกอบการพิจารณา(๒)อำนวยความสะดวกต่อคณะอนุกรรมการเมื่อเข้าไปในสถานที่ที่จะขอจัดตั้งเป็นสถานพยาบาลเพื่อตรวจสอบในการนี้ คณะอนุกรรมการจะแต่งตั้งผู้แทนให้ดำเนินการแทนก็ได้ข้อ๙ให้คณะอนุกรรมการพิจารณาคำขอและตรวจสอบสถานที่ตามที่เห็นควรและเมื่อเห็นชอบให้จัดตั้งเป็นสถานพยาบาลได้ ให้เสนอความเห็นนั้นต่อคณะกรรมการควบคุมยาเสพติดให้โทษเพื่อพิจารณาดำเนินการประกาศจัดตั้งเป็นสถานพยาบาลต่อไปเมื่อประกาศตามวรรคหนึ่งแล้วให้สำนักงานคณะกรรมการอาหารและยามีหนังสือแจ้งให้ผู้ขอจัดตั้งสถานพยาบาลทราบข้อ๑๐ถ้าคณะอนุกรรมการได้พิจารณาคำขอรายใดแล้ว ไม่เห็นชอบให้จัดตั้งสถานพยาบาลให้เสนอความเห็นนั้นต่อคณะกรรมการควบคุมยาเสพติดให้โทษและให้สำนักงานคณะกรรมการอาหารและยาแจ้งผลการพิจารณาของคณะกรรมการดังกล่าวให้ผู้จัดตั้งสถานพยาบาลทราบประกาศ ณ วันที่ ๒๗กรกฎาคม ๒๕๓๑พลตรี ชาติชาย ชุณหะวัณรองนายกรัฐมนตรีรักษาราชการแทนรัฐมนตรีว่าการกระทรวงสาธารณสุข[เอกสารแนบท้าย]๑.คำขอจัดตั้งสถานพยาบาล ตามพระราชบัญญัติยาเสพติดให้โทษ พ.ศ. ๒๕๒๒ (แบบ ส.ต. ๑)(ดูข้อมูลจากภาพกฎหมาย)สุกัญญา/พิมพ์๘ มิถุนายน ๒๕๕๒ก้องเกียรติ/ผู้จัดทำ๙ มิถุนายน ๒๕๕๒ธนวัชร/ปรับปรุง๖ มิถุนายน ๒๕๖๐[๑] ราชกิจจานุเบกษาเล่ม ๑๐๕/ตอนที่ ๑๕๑/หน้า ๖๗๑๔/๑๕ กันยายน ๒๕๓๑